cyanic-selkie/wikianc huggingface dataset:
Japanske Binnensee
De Japanske Binnensee (Japansk: 瀬戸内海, Seto Naikai, 'Seto Binnensee') is de namme fan de ûndjippe binnensee dy't de eilannen Honsjû, Sjikokû en Kjûsjû, de trije haadeilannen fan Japan, fan elkoar skiedet.
Toerisme
De kusten fan de Japanske Binnensee foarmje in grutte toeristyske trekpleister. Al foardat bûtenlanners Japan yn mochten wie de skientme fan de see ferneamd en waard sy priizge en besongen.
It grutste part fan de see heart no ta it nasjonale park fan Setonakai (瀬戸内海国立公園, Setonaikai Kokuritsu kōen). Dit park wie ien fan de earste nasjonale parken fan Japan, stifte op 16 maart 1934.
Syrysk Observatoarium foar de Minskerjochten
Skiednis
It Syrysk Observatoarium foar de Minskerjochten waard yn 2006 oprjochte. It wurdt beävensearre troch Rami Abdulrahman (soms ek skreaun as Rami Abdul Rahman) fanút syn wente yn it Ingelske Coventry. 'Rami Abdulrahman' is in âlde skûlnamme fan Osama Suleiman, in Syryske soennityske Arabier dy't oarspronklik in kleanwinkel hie. Hy naam de skûlnamme oan doe't er as minskerjochte-aktivist yn Syrje aktyf wie, en is sûnt altyd trochgien mei de namme te brûken, ek nei't algemien bekend waard wa't er wurklik wie. Nei't er yn Syrje trije kear yn 'e finzenis sitten hie, naam er de wyk nei it Feriene Keninkryk, dêr't er sûnt altyd taholden hat.
Iepenbiere Basisskoalle It Bynt
Anno 2019 telde Iepenbiere Basisskoalle It Bynt mear as njoggentich learlingen, wat rom genôch wie om it besteansrjocht te garandearjen. Yn oktober 2019 rôp de VVD-fraksje yn 'e gemeenterie fan De Waadhoeke op ta in yngripende renovaasje of nijbou fan it skoallegebou fan It Bynt. Dat datearre nammentlik út 1971 en foldie neffens de VVD net mear oan 'e easken fan 'e tiid.
Henk Aukes
Dêrfoar wurke er yn de útjouwerij, op universiteitsbibleteek Nymwegen, by de radio (Herrijzend Nederland, regionale omroppen, Wrâldomrop); fan 1956-1972 foarsitter fan it Roomsk Frysk Bûn, dêrneist lanlik en ynternasjonaal belutsen by de organisaasje en ûntwikkeling fan de folwoeksenenfoarming; stimulearre de oekoemenyske gearwurking en wie de earste foarsitter fan de Europeeske kommisje foar foarming en oekumene. Hy publisearre oer Fryske- en Roomske saken en folwoeksenenfoarming.
Nasjonaal Park Skiermûntseach
Floara en fauna
Wat sûchdieren oanbelanget, is it eilân begryplikerwize wat minder soarteryk. De grutste lânseigen wylde sûchdieren binne de gewoane seehûn (Phocus vitulina) en de grize seehûn (Halichoerus grypus), dy't tsjintwurdich op it Waad wer frij algemien foarkomme. Op it eilân sels libje û.m. de hazze (Lepus europaeus), de wylde knyn (Oryctolagus cuniculus), de stikelbaarch (Erinaceus europaeus), de hûsmûs (Mus musculus), de fjildmûs (Microtus arvalis) en de hûspipermûs (Crocidura russula). Teffens libbet der in populaasje ferwyldere hûskatten (Felis catus). Soms swimme by leech tij reeën (Capreolus capreolus) oer fanôf it fêstelân. Sa waard yn 2009 foar it earst yn fyftjin jier sa'n bist op it eilân synjalearre. Yn 2014 binne troch it parkbehear de earste wisinten of Jeropeeske bizons (Bison bonasus) op Skiermûntseach yntrodusearre. Dat binne grutte kobisten út East-Jeropa, dy't noch altyd in bedrige bistesoarte foarmje, al kamen dizzen út in keppel yn 'e Hollânske dunen, dêr't se earder út Poalen wei yntrodusearre binne. Op it eilân moatte de wisinten troch beweiding de oanhâldende ferrûging tsjingean.
Beheardoelen
De bedoeling is dat yn 'e takomst natuerlike middels foldwaande wêze sille om 'e rûchte yn 'e besnijing te hâlden. Dêrfandinne ek de yntroduksje fan 'e wisinten. Troch de groei fan opgeande krûden en strewellen te beheinen komt der ôfwikseling yn 'e dúnfegetaasje en sille har stadige oergongen ûntwikkelje tusken bosklân en iepen dunen en tusken sâlt wetter en swiet wetter. En sokke oergongssônes binne krekt wat in protte soarten dy't no yn 'e knipe sitte, brek binne.
Riga
Geografy
De stêd leit oan de rivier de Dvina oan de Eastsee (Golf fan Riga), 7m boppe seenivo.
Gersleat
Skiednis
It doarp wie yn de tiid fan de 18e en de 19e iuw in sintrum fan de feanterij. Op de gritenijkaart fan de Eekhoff-atlasan healwei de 19e iuw docht bliken dat hast de hiele omkriten fergroeven binne en ûnder wetter lei. Allinne de ûnder Gersleat fallende Aldeweisterpolder is yn 1776 drûchmealle en wer yn kultuer brocht. Itselde wie doe krekt (yn 1851-1852) bard mei de wat gruttere polder súdlik dêrfan. thumb|left|De âlde tsjerke fan Gersleat (Jacobus Stellingwerf, 1723) Oant 1834 stie op it begraafplak de tsjerke fan Gersleat. Dy wie yn of koart nei 1735 boud as ferfanging fan in âldere brekfallige tsjerke. De predikant wie tagelyk dûmny fan de oare doarpen fan Aenjewier. De befolking fan it Opsterlânske doarp Lúkswâld foel yn alle gefallen oant yn 'e 18e iuw tsjerklik ûnder Gersleat. Op it begraafplak stiet ek ien fan de klokkestuollen yn Fryslân.
Publykrjocht
Ek ferdraggen kinne ta it publykrjocht rekkene wurde, alhoewol it giet om rjocht tusken steaten. Foarbylden fan inkelde wichtige ferdraggen binne:
Nijlanner Feart
De Nijlanner Feart is in feart yn de gemeente Súdwest-Fryslân. De feart rint fan de Huniadyk east fan Nijlân nei it westen oant de Jonge Dyk en fan de Jonge Dyk fierder benoarden Nijlân om súdliker út te rinnen yn De Wimerts noardeast fan Wolsumer Ketting.
Deiljocht
Deiljocht is bûtenljocht yn de rin fan de dei. It is in kombinaasje fan direkt sinneljocht, himelljocht en de wjerkeatsing dêrfan troch de Ierde, fan objekten op Ierde en yn de atmosfear. Sinneljocht dat wjerkeatst wurdt troch objekten bûten de atmosfear, lykas moanneljocht wurdt ornaris net rekkene. It ljocht bûtendoar, hast hielendal deiljocht, kin fariearje fan 120.000 luks oan direkt sinneljocht midden op 'e dei oant minder as 5 luks mei tsjokke buien en de sinne op de 'e kym, of yn gâns ekstreme sitewaasjes sels minder as 1 luks.
Lambertustsjerke (Menaam)
Skiednis
De tsjerke waard boud yn 1874 op it plak fan in oarspronklik oan de hillige Lambertus wijde midsiuwske tsjerke. De neffens in ûntwerp fan J.I. Douma út Ljouwert boude toer is wat âlder en ferfong yn 1866 de âlde sealtektoer. It ûntwerp fan de tsjerke waard útfierd troch M. en J.P. Boonstra út Menaam.
Bekriuwing
De lange op in terp steande tsjerke hat rûnbôgige finsters en is boud yn de styl fan it eklektisisme. Oan de noarlike kant is in oanbou mei in konsistoarje. De toer hat in ynsnuorre spits.
Lammert Skeltes Hilarides
thumb|right|monumint yn Penjum Lammert Skeltes Hilarides (Penjum, 7 april 1868 - Ljouwert, 19 july 1934) wie in boer, keatser en bestjoerslid út Penjum. As keatser stie er bekend om syn hurde opslaggen en skeane oanloop. As boeresoan learde er keatsen yn it bûthús. Doe't er sechtjin jier wie begûn er mei wedstrydkeatsen en ferskynde al gau by earsteklas (no haadklasse) wedstriden en wûn yn 1886 meardere prizen. Yn 1887 wûn er mei de PC mei Klaas Willems Boorsma en Jacob K. Wassenaar en waard ta kening útroppen. Soks barde nochris yn 1888 en 1889. Mei elkoar kaam er fjouwer kear op de PC út.
Nijsleatster Feart
De Nijsleatster Feart is in feart yn de gemeente It Hearrenfean en Opsterlân. De feart rint fan de Skoatterlânske Wei, oan de westkant fan Bontebok tusken Langsweagen en Jonkerslân troch nei it easten. Dêrnei giet it wetter nei in heakske bocht, ûnder de diken De Nije Sleat en de Fûgelsang troch. Dan fierder nei it noarden ûnder de Hege Dyk troch. Uteinlik rint de Nijsleatster Feart út yn de Nije Feart, west fan De Gordyk.
Speedway
thumb|Speedwayriders op in sânbaan (Extraliiga, Finlân)Speedway (Ut it Ingelsk, sprek út: "spiid-wee") is in foarm fan baan-motorsport mei lichte motorfytsen dy't in relatyf sterke motor hawwe, riden op in sintelbaan of in gravelbaan. De motorfytsen hawwe in 500cc fjouwertaktmotor; de hurde flakke baan is in ovaal fan 200 oant 400 meter.
Om't de masine gjin fersnellings hat, moat de faasje goed fêsthâlden wurde. Dat de rider set yn de bochten de efterkant fan motorfyts dwers op de rjochting fan it stjoer. Troch de faasje wol it reau rjochtút, nei de bûtenkant fan de bocht, mar troch de rjochting fan it eftertsjil wol it nei de binnenkant. Dy tsjinstelling makket it mooglik mei in protte faasje skowend de bochten troch te kommen. Lykwols moat de rider om oerein te bliuwen al de lofter foet op de baan sette; dy skoech hat spesjaal dêrfoar in soal fan stiel.
Franca Treur
thumb|Franca Treur, foto: [[Filip Naudts]] Franca Treur (Meliskerke, 23 juny 1979) is in Nederlânsk skriuwster en freelance sjoernaliste dy't wurket foar NRC Handelsblad en nrc.next.
Libben
Yn Leien waard hja lid fan de reformatoaryske studinteferiening Civitas Studiosorum in Fundamento Reformato, ek wol bekend as Panoplia. Sy begûn oan har leauwe te twifeljen nei in diskusje oer de fraach oft God him ek bemuoie soe mei de útkomst fan in spultsje Risk. Yn har stúdzje kaam hja yn oanrekking mei de Babyloanyske mytologyske ferhalen út it Enuma Elisj, mei it Gilgamesj-epos en ûntduts se de opfallende oerienkomsten tusken dy ferhalen en dy út de Bibel. Teffens rekke sy bekend mei it kritysk bibelûndersyk. Fan gefolgen ferlear hja lang om let har leauwe.
Marije-Bertetsjerke (Nizjni Novgorod)
De Marije-Bertetsjerke, bekender ûnder de namme Stroganov-tsjerke of Rozjdestvenskaja-tsjerke (Рождественская церковь), is in russysk-otterdokse tsjerke yn Nizjni Novgorod. De barokke tsjerke waard boud tusken 1696 en 1719 op kosten fan de keapman Grigori Dmitrejevitsj Stroganov. It is ien fan de moaiste foarbylden fan de nei de keapman ferneamde barokke styl en de tsjerke is in monumint fan federaal belang.
Skiednis
De bou fan de tsjerke sette yn 1696 útein yn opdracht fan de ûnbidich rike keapman Grigorij Stroganov. Doe't de bou yn 1701 al in hiel stik eine wie, soarge in brân foar opûnthâld. De ynwijing fûn lang om let yn 1719 plak troch de aartsbiskop fan Nizjni Novgorod. Letter hawwe der noch mear brannen west (1768, 1782 en 1788).
Themaheerdt
De Themaheerdt is in fillapleats fan it kop-hals-romptype. De pleats is boud yn 1925 troch de Ljouwerter arsjitekt Piet de Vries. Hy ûntwurp de pleats yn de trant fan de Amsterdamske Skoalle. Tekenjend foar it wenhûs is it brûken fan bakstien, de geometryske patroanen en de symmetry derfan.
Windwardside
Ingelsk Kertier
By Windwardside leit ek de wyk Ingelsk Kertier (English Quarter). Hjir wennen de earste kolonisten út it Feriene Keninkryk. Ek hjir binne de huzen en hutten yn felle kleuren skildere. By it Ingelsk Kerrtier stiet in lânbousintrum, it Agricultural Centre. Hjir wurde gewaaksen as slaad, spinaazje, tomaten en sipels kweekt.
Jan Bruin
Jan Bruin (Hollum, 30 septimber 1969) is in eardere proffuotballer út Fryslân. Hy wie in tûke spits dy't yn syn profperioade in protte jierren by Cambuur yn Ljouwert fuotballe hat. Yn Ljouwert wienen sy tige wiis mei him. Se wienen wei fan syn typyske wize fan rinnen as er krekt skoard hie: mei lange passen en de earmen wiid útstrekt nei de Cambuursupporters.
Jachtgerjocht
Yn 1748 waard Willem IV opperhoutfester mei dizze plakferfanger en fjouwer masterfeinten foar elk fan de distrikten. Sy foarmen mei-inoar in Jachtgerjocht mei wetjouwend foech en jurisdiksje. De lêste Fryske feroardering wie fan 1789. Dy waard yn 1795 bûten wurking steld. It risseltaat wie alteraasje. Dêrom kaam der in Jachtwet-ordonnânsje (1799) dy't hast gelyk wie oan dy fan 1789. Sûnt dy tiid kamen der Jachtwetten foar it hiele lân.
List fan keningen fan Ingelân
Dit is de list fan keningen fan Ingelân.
Wupper
De Wupper/Wipper hat syn namme jûn oan twa Dútske stêden: Wuppertal en Wipperfürth.
Wilhelm Bleek
Boskjemannen
Bleek en Lloyd besochten om safolle mooglik antropologyske en etnyske feiten fêst te lizzen. Ek genealogyen, berteplakken, gewoanten en deistich libben fan de ynformanten waarden notearre. Der waarden ek foto's makke fan - en mjittingen dien oan dizze minsken sa’t wittenskiplik ûndersyk it doetiids hawwe woe.
Robin Huisman de Jong
Yn 2013 is Huisman de Jong by de Harkemase Boys útrôpen ta Spiler fan it Jier.
Frankryk
Skiednis
De Karolingen hearsken oant 987 oer Frankryk, doe't Hugo Capet kening fan Frankryk waard. Tusken 1096 en 1270 die Frankryk me Capet fjouwer krústochten. Fanwegen harren Normandyske komôf bestjoerden de Ingelske keningen as fazal grutte parten fan it westen fan Frankryk. Nei de dea fan kening Filips IV yn 1314 ferlearen de Ingelsen oanspraak op 'e Frânske troan. De befolking fan Frankryk wie yn dy tiid fjouwer kear grutter as de Ingelske mar dy hiene militêre superieuren. Nei de Hûndertjierrige Kriich ferlear Ingelân harren oanspraken op it kontinintale Jeropa (Kales bleau lykwols oant 1558 Ingelsk).
Demografy
It Frânsk is de nasjonale taal yn Frankryk, by it rjochtsprekken of yn in bestjoer mei inkeld Frânsk brûkt wurde. Der wurdt yn Frankryk ek Bretonsk praat as minderheidstaal, dat gjin stipe fan it regear krijt, en it sprekkers hurd efterútbuorket. Oare talen binne it Korsikaansk (op it eilân Korsika, Nederlânsk, Dútsk, Baskysk, Katalaansk, Oksitaansk.
Bestjoerlike yndieling
Frankryk is in demokratyske republyk. De presidint wurdt sûnt 2002 foar fiif jier keazen, earder wie dat sân jier. Op it stuit is Emmanuel Macron presidint fan Frankryk. De Frânske folksfertsjintwurdiging bestiet út de Assemblée Nationale mei 577 sitten, en de Senaat mei 331. De Earste minister is op it stuit Jean Castex.
It Hoarslân
It Hoarslân is in delsetting besuden Berltsum yn de gemeente De Waadhoeke. De namme komt ek foar as Horsland. Horslant en Horslandt. In gebiet mei deselde namme kaam eartiids ek foar ûnder Rinsumageast. 'Hors' soe fan hynder komme kinne mar ek fan drek of dridze. Mei de ûntwikkeling fan it kassegebiet yn it begjin fan de 21e iuw is fan it eardere Hoarslân sa goed as neat werom te kennen.
Andre Bralts
Nei't De Strikel ferdwûn, stoarte hy him op it skriuwen fan Grinzer jankfoddemuzyk. Bralts waard yn de jierren santich bekend as André Barré, de helte fan it Tragysk Duo Paul (Morelli) & André. Letter kaam akkordeonist Joop Douwma der by. Yn 2000 gienen Bralts en Douwma fierder yn de band Woarom Nait. Harren bekendste nûmer is 'Hol mie tegen'. Mei Sido en Trienke Martens makke er yn eigen behear de CD 'De keuning te ryk'.
Kolumbarium
At in stoflik omskot kremearre wurdt, kin de jiske op ferskate wizen teplak brocht wurde. Dy kin bygelyks ferstruid wurde op in struifjild, faak tichteby in krematoarium, of boppe see. Yn dy gefallen is der lykwols gjin dúdlik oan te wizen lêste rêstplak.
Mohammed Naguib
Nei syn offisiersoplieding oan de keninklike militêre akademy yn Kairo studearre Naguib rjochten en ekonomy. Nei de Twadde Wrâldkriich krige hy in tal wichtige funksjes. Doe’t de Palestynske kriich fan 1948 foarby wie kaam er yn kontakt mei de militêre beweging fan de frije offisieren. Dy beweging waard laat troch Djamal Abd al-Nasser. Op 23 juny 1952 wie der in koupe wêrby't kening Faruk fan Egypte ôfsetten waard. De groep beneamde de ferneamde generaal Naguib ta befelhawwer fan it leger. Ek waard hy de earste minister en minister fan kriich en marine. Nei it útroppen fan de republyk op 18 juny 1953 waard hy de earste presidint fan Egypte.
Joost van den Vondel
Karriêre as toanielskriuwer en dichter
In oar stik fan Vondel dat nochal wat opsjoch joech, wie de Gijsbrecht van Aemstel, dat yn 't earstoan troch de predikanten ferbean waard mei't it roomske sympatyen befetsje soe. Oer Lucifer, en it lettere Adam in Ballingschap, dat Vondel yn 1664 skreau, doe't er al 77 jier wie, wurdt wol sein dat se de Ingelske skriuwer en dichter John Milton ynspirearren ta syn magnum opus Paradise Lost (1667), al miene oaren dat de oerienkomsten simpelwei te ferklearjen binne trochdat alletrije wurken op deselde boarne, ntl. it bibelboek Genesis, basearre binne. right|right|thumb|350px|Vondel syn stânbyld yn it [[Amsterdamske Vondelpark.]]
Vondel skreau lykwols ek suver religieuze gedichten, lykas twaris in Krystliet: in den Maagdelijken schoot! Ziet hoe schijnt ze met heur stralen Alle glanzen doof en dood.''
Mount Scenery
Mei de ynfiering fan de nije steatkundige ferhâldings yn it Keninkryk fan de Nederlannen op 10 oktober 2010, is Saba in bysûndere gemeente fan Nederlân wurden. Fan dan ôf is net mear de Faalserberch, mar jildt Mount Scenery as heechte natuerlike punt fan Nederlân.
Breidskie
Wa't te teedrinken gie nom meast in breiwurkje mei. Om it breidwurkje efkes 'oan kant' te lizzen wienen der twa sulveren breiddoppen. Om dy net te ferliezen sieten se mei in sulveren keatlinkje oan elkoar fêst. Sokke djoere preamhâlders wienen benammen foar hegere stân. Faak wie der ek noch in bûgeltaske. Dêryn siet faak wat rûkersguod, in sulveren stop of snúfdoaske, in waaier en in doekje yn. Roomske froulju droegen der ek in roazekrânse yn mei in sulveren bûgel as sluting. In frou mei al dit sulverwurk waard dan ek wol 'myn sydsulver' neamd.
Wagenborg Passazjierstsjinsten
Skiednis
Foppe de Jong in ûndernimmer út Nes, dy't sûnt 1901 de feartsjinst fanôf Holwert nei It Amelân en sûnt 1905 de feartsjinst fan De Skâns nei Skiermûntseach fersoarge kaam yn de Earste Wrâldkriich yn problemen, brânstof foar de motorboaten dy't in petroaljemotor hiene, wie net mear te leverjen. Wagenborg, de eksploitant dy't in pear jier earder ek in feartsjinst nei Skiermûntseach ynsteld hie, fear mei stoomboaten en stienkoal wie noch al beskikber. De tsjinst waard tydlik oerdroegen oan Wagenborg, mar yn 1921 waard dit definityf.
Nettsjinsteande dat de skippen dy't op It Amelân farden, noch mar tsien jier âld wiene, die bliken dat ze de hieltyd groeiende passazjiersstream net folslein ferwurkje koene. Dêrom waarden der yn de jierren 90 plannen makke foar in nij skip. Oktober 1994 kaam de nije Sier yn tsjinst en de âlde Sier waard omdoopt ta Rottum en kaam te farren tusken Lauwerseach en Skiermûntseach, om dêr de Simonszand te ferfangen.
Faas Wilkes
Dizze fuotbaljende gentleman wurdt sjoen as ien fan de bêste en sierlikste Nederlânske fuotballers fan alle tiden. En as twaskonkige dribbelkening wie hy benammen bekend om syn lange rushes en pingeljen. Foar Johan Cruijff wie Faas Wilkes it grutte foarbyld. Dêrom noadige hy Wilkes yn 1999 út foar de wedstryd fan it "Oranje fan de iuw." Faas Wilkes stoar op 82-jierrige leeftyd yn syn wenplak Rotterdam oan de gefolgen fan in hertstilstân.
Nederlânsk alvetal
De linige dribbelder kaam 38 keer út foar Oranje, en skoarde 35 kear. Dit oantal goals hie folle heger wêze kind as hy tusken 1949 en 1956 gewoan foar Oranje útkomme mochten hie. Pas mei't it proffuotbal yn Nederlân stadichoan ynfierd waard, wie hy wer wolkom as ynternasjonal. Dochs is hy mei dat oantal lange tiid, fan 4 novimber 1959 oant 4 july 1998, rekordhâlder bleaun. Dennis Bergkamp losse him úteinlik ôf as rekordhâlder. Wilkes spile syn lêste ynterlân yn 1961.
Pibo Antonius Pijnappel
Maaie 1912 joegen Pibus en syn suster in buorkerij op harren bûten, de Meisjeshoeve, letter Stalheim neamd, yn gebrûkt oan de Stichting het Leidse Volkshuis.
Oeki Hoekema
thumb|300px|Hoekema makket in doelpunt tsjin Real Madrid (1971) Uilke ("Oeki") Hoekema (Ljouwert 28 jannewaris 1949) is in eardere proffuotballer út Fryslân.
Hulst (gemeente)
De gemeente hie 27.503 ynwenners op 31-05-2018 (boarne: CBS) en hat in oerflakte fan 251,82 km² (wêrfan 50,38 km² wetter).
Troy (film)
Plot
Agamemnon, de kening fan 'e Grykske stêdsteat Mysene, is derop út om hiele Grikelân ûnder syn macht te bringen. As er besiket om ek Tessaalje binnen syn ynfloedssfear te lûken troch kening Triopas fan Tessaalje te ferslaan, wurdt in fjildslach tusken de beide Grykske legers foarkomd as Agamemnon en Triopas ôfprate har by de útkomst fan in twakamp tusken harren foarfjochters del te lizzen. Triopas ropt Boagrius op, in reuseftige keardel, wylst Agamemnon syn bêste fjochter Achilles opropt. Dy lêste is lykwols nearne te bekennen en moat út syn tinte helle wurde, dêr't er noch leit te bekommen fan in lange nacht mei wyn en willige froulju. Achilles hat inkeld minachting foar Agamemnon, dy't sels altyd oaren foar him fjochtsje lit, en dat lit er iepentlik blike, ta uterste argewaasje fan 'e kening. Dy hatet him en soe him leaver ôftankje, mar kin net sûnder syn talinten op it slachfjild. As Achilles by de beide legers ferskynt (en bepraat is om fannijs foar Agamemnon te fjochtsjen), weeft er binnen in pear tellen ôf mei Boagrius. Dêrop hâldt Triopas wurd en jout him ûnder de oerhearskippij fan Agamemnon del.
Agamemnon is poerrazen as er heart wat Achilles dien hat, mar Nestor en Odysseus prate op him yn oant er him by de sitewaasje delleit. Hy is lykwols mear as ea wisberet om Troaje yn te nimmen en plat te baarnen, ek al moat er dêr it hiele Grykske leger foar opofferje. Under de wapenstilstân kriget Odysseus lykwols in helder idee, en op syn oanstean bouwe de Griken in reuseftich houten hynder. Achilles stjoert Eudoarus en de Myrmidoanen werom nei Grikelân, mar bliuwt sels efter, mei't der, sa seit er, noch wat is dat er dwaan moat.
Dy nachts, as it hynder op in plein midden yn 'e stêd stiet, geane de sydkanten iepen en blike der in stikmannich Grykske soldaten yn te sitten, dy't ûnder lieding steane fan Odysseus en Achilles. Odysseus en de oaren sette nei de poarten fan 'e stêd ta, deadzje de poartewachters en iepenje de poarten foar it Grykske leger, wêrmei't de Fal fan Troaje begjint. Achilles kringt ûnderwilens it keninklik paleis yn om Briseïs te sykjen, mei't er har beskermje wol tsjin 'e oare Griken. Paris fynt einlings syn moed werom en nimt ôfskie fan Helena, mei't er fan doel is oan 'e ein ta it keninklik paleis te ferdigenjen. Andromache en har poppe, beselskippe fan oare froulju en bern, en ek âlden fan dagen en ferwûnen, flechtsje troch de geheime gong dy't Hektor har sjen litten hat. Helena jout har by harren. Paris jout it legindarysk Swurd fan Troaje oan in opslûpen jonge dy't Ainéas hjit, en oarderet him om foar de flechtlingen in nij wenplak te stiftsjen.
Steatkundich Grifformearde Partij
Skiednis
De SGP hat fan 1922 ôf altiten yn de Twadde Keamer fertsjintwurdige west. Hy is dêrmei de iennichste Nederlânske partij fan foar de Twadde Wrâldkriich; alle oare âldere partijen binne sûnt dy tiid opheft of fusearre of ûnder in oare namme fierder gien. De partij waard oprjochte fanwege ûnfrede oer de doe besteande protestantsk-kristlike partijen, nammentlik de ARP en CHU. It partijprogram is nei eigen sizzen basearre op Bibelske wearden en noarmen sa as dy yn de reformatoaryske belidenisskriften nei foaren komme. Ds. G.H. Kersten, predikant fan de Grifformearde Gemeenten wie de driuwende krêft by de oprjochting fan 'e partij.
Tolve Apostels fan de SDAP
De Tolve Apostels fan de SDAP wienen de oprjochters fan de Sosjaal Demokratyske Arbeiders Partij. De namme is in ferwizing nei de tolve bibelske apostels, de learlingen fan Jezus fan Nazaret.
Marjonet
In marjonet is in pop dy't hin en wer bewege wurdt troch toutsjes oan de earms, skonken of oare lichemsdielen.
Piet Oberman
Jonkheid, oplieding en wurk
Piet Oberman wie de soan fan houthanneler Douwe Pieters Oberman (1880-1949) en Elzerdina Frederica Tuininga (1882-1931) en kaam út in húshâlding fan trije bern. Pieter Gerk, syn folsleine namme, waard fuort bûten de Dokkumer stedsgrins berne, dat hij kaam offisjeel yn Dantumadiel op 'e wrâld. Nei de legere skoalle siet er trije jier op 'e Mulo, mei ûnder oaren de lettere fersetsman en freon foar it libben Harmen Kingma. Dêrnei kaam er by syn heit yn 'e saak. Yn augustus 1928 emigreare er lykme allinnich nei Kanada. Dêr libbe er trije jier as jager en lânbouwer yn it Kanadeeske doarpke Neilburg. Nei it ferstjerren fan syn mem healwei 1931 kaam er wer werom nei Nederlân. Sont begjin 1933 oant ein 1935 hie er syn eigen houthannel yn Middenmear. Yn 1936 kaam er wer werom nei Dokkum en naam de saak fan syn heit oer. Yn 'e oarloch hold er him yn de earste jierren dwaande mei it produsearjen en ferkeapjen fan hout foar houtgasgenerators. Nei de oarloch wist er syn houthannel út te bouwen ta de grutste fan Fryslân mei 70 wurknimmers.
1940-1945
Healwei april 1945 wist Piet Oberman kontakt te meitsjen mei de Kanadeeske troepen dy't op dat stuit it suden fan Fryslân ynkamen. Mei in goed útwurke plan wist Piet Oberman de kommandant fan dizze troepen sa fier te krijen om dwars troch Fryslân, dêr't it noch optilde fan 'e Dútsers, nei syn wenplak Dokkum te gean dat de Dútse liny's trochsnijd wurde soenen. Op 'e jûn fan 'e 14de april teach er nei in lange tocht mei de Kanadezen Dokkum yn.
Little Rock (Arkansas)
Skiednis
Yn 1890 anneksearre Little Rock it plakje Argenta, mar yn 1917 waard dat in selsstannige stêd ûnder de namme North Little Rock. Yn 1916 wie Little Rock lykwols al begûn oan in rige anneksaasjes yn westlike rjochting, wêrfan't Pulaski Heights, ien fan 'e âldste foarstêden, de earste wie.
Noardergrêft
Noardergrêft (Dokkumersk en offisjeel: Noardergracht) is in grêft yn de gemeente Dongeradiel. De Noardergrêft is it noardlikste rak fan de stêdgrêft om Dokkum. Nei it easten is it neikommende rak de Hurdridersgrêft, nei it westen de Parkstergrêft.
Tineke Dijkshoorn
Tineke Dijkshoorn (23 septimber, 1952) is in reedrydster út Schipluiden dy't yn 1986 de Alvestêdetocht foar de froulju wûn.
Sofiatsjerke (Moskou)
Skiednis
Yn de twadde helte fan de 19e iuw waarden nije plannen makke foar de bou fan in folle gruttere tsjerke yn neo-byzantynske styl. De âlde tintfoarmige klokketoer waard ôfbrutsen en ferfongen troch de hjoeddeiske klokketoer út de jierren 1862-1868, dy't in ûntwerp is fan Nikolaj Ilitsj Kozolovsky. Ek de âlde refter waard ferfongen troch in nije refter. Mar om't de boukommisje ornearre dat de romte te lyts wie foar de bou fan in folle gruttere tsjerke kaam der gjin tastimming foar de nijbou fan de tsjerke. Sadwaande is de grutte refter ferlike mei de lytse fiifkoepelige tsjerke wat bûten ferhâldings. thumb|left|250px|tsjerke en refter Yn de 20 iuw lieten de bolsjewiken de tsjerken slute. Oan 1931 bleau de tsjerke yn gebrûk as godshûs, dêrnei waard it gebou oerdroegen oan in arbeidersferiening fan in fabryk. De tjerke waard yn 1940 ferboud en ferdield yn apparteminten. Yn de Twadde Wrâldkriich foel in bom op de tsjerke en ferneatige it ferwulft. De tsjerke rekke dêrnei fierder yn it neigean; yn de jierren 1960 foel it pleisterwurk fan de muorren, guon stiennen rekken los en op it plak fan krusen stiene der tillefyzje-antennes op it dak. Nei in restauraasje yn de jierren 1970 waard de tsjerke oan in laboratorium fan it Staal- en Legearingsynstitút jûn.
Jozef Freinademetz
Missy
Yn 1898 krige Freinademetz laryngitis en tuberkuloaze. Ek Anzer, dy't yntusken biskop fan de regio woarn wie, waard troffen troch de sykte. Oare preesters oertsjûgen him om nei Japan te gean om better te wurden, mar doe't er werom kaam wied er noch jimmeroan net hielendal better. Doe't Anzer yn 1907 foar in skoft nei Europa moast, waard it bestjoer fan it bisdom oerdroegen oan Freinademetz.
Enfield (Londen)
Yndustry
Enfield is faaks it meast bekend troch har skiednis fan wapenyndustry. It Lee-Enfield .303 gewear, standertgewear yn it Britske leger oant 1957, waard dêr makke. Oare ferneamde fjoerwapen dy't dêr makke waarden binne de Brengun en de Stengun — yn beide gefallen slach it "en" yn de namme op 'En'field.
Stichting Avifauna Fryslân
It bestjoer fan de stichting bestie út D.T.E. van der Ploeg, foarsitter; mr. L.A. de Vries, sekretaris; J.H.P. Westhof, ponghâlder; G. Bosch, J.T. Hendriksma, W. de Jong, A.G. Witteveen. De redaksje fan de te skriuwen Avifauna fan Fryslân is gearstald út de bestjoersleden fan de stichting, wylst ta de redaksje ek deskundigen fan bûten de stichting útnûge wurde koene. Yn de jierren dêrnei waard it primêre doel berikt, it útjaan fan de Avifauna fan Fryslân (yn gearwurking mei de Fryske Akademy)
Bonosus
Oer
Der binne inkele munten fûn dy't tarekkene wurde oan Bonosus. Se binne tige rûch en ûnkundich makke, mar tsjintwurdich in soad jild wurdich fanwege harren seldsumens.
Oscar Mathisen
Yn de hoeke fan de middelthuns gate en de riksvei 161, by it Frognerstadion yn Oslo, stiet in byld fan Oscar Mathisen dat yn 1959 ûntbleate waard. Sûnt dat jier wurdt alle jierren de Oscar Mathisen-trofee ek wol de reedryd-oscar neamd, útrikt oan de reedrider dy't in poerbêste of bysûndere prestaasje levere hat yn it foargeande seizoen.
Dawn Steele
Libben en karriêre
Fanôf jannewaris 2005 spile Steele yn 'e searje Sea of Souls twa seizoenen lang de rol fan Justine McManus. Njonken tillefyzjewurk stie Steele ek in protte op 'e planken, lykas yn 2007, doe't se loovjende kritiken krige foar har rol as de promiskuë skientmespesjaliste Shazza, dy't yn 'e trageedzje Rainbow Kiss it slachtoffer wurdt fan in moarddiedige stalker. Datselde jiers makke Steele ek har debút as mymspylster, yn 'e rol fan 'e boaze hekse Carrion yn it stik Sleeping Beauty.
Yn 2009 kearde hja werom op 'e tillefyzje, yn 'e rol fan Alice Collins, yn 'e rige Wild at Heart, wêrby't Steele ynfoel foar aktrise Amanda Holden, dy't de searje nei it trêde seizoen ferlitten hie. Yn 'e simmer fan datselde jier presintearre Steele in wike lange it deistich útstjoerde lifestyle-programma The Hour, tegearre mei haadpresintator Stephen Jardine. Yn 2010 krige se yn Wild at Heart de fêste rol fan Alice Trevanion, ien fan 'e haadpersonaazjes, dy't se twa searjes lang spylje mocht, oant de rige yn 2012 ta har grutte spyt beëinige waard. Underwilens hiene Steele en har freon, akteur Paul Blair, doe harren earste bern krigen, in dochter, dy't Coco kaam te hjitten. Sûnt dy tiid hat Steele fral yn it teäter en yn gastrollen yn tillefyzjesearjes te sjen west.
Splash (sylboat)
De Splash is in ienmanssylboat dy't yn Grou makke wurdt. De Splash is al jaren de grutste wedstrydklasse yn Nederlân. Al sûnt 1998 is de Splash troch de ISAF erkend as ynternasjonale ienheidsklasse. De Flash is in fergrutte útjefte fan de Splash.
Olympyske Spullen
De Olympyske Spullen binne in ynternasjonaal sportevenemint, dêr't eltse fjouwer jier twa fan hâlden wurde: de Olympyske Simmerspullen en twa jier letter de Olympyske Winterspullen. De organisaasje fan de spullen is yn hannen fan it Ynternasjonaal Olympysk Komitee, mar de organisaasje fan elts apart spul docht de stêd dêr't de spullen hâlden wurde, troch in apart organisaasjekomitee. Op it stuit (2010) is Jacques Rogge foarsitter fan it YOK.
Bohaisee
De Bohaisee grinzet oan de Sineeske provinsjes Shandong, Liaoning, Hebei en Tianjin.
Loe de Jong
thumb|250px|Loe de Jong by it oanbieden fan it boek 'De bezetting' (1966) Louis (Loe / Lou) de Jong (Amsterdam, 24 april 1914 — dêre, 15 maart 2005) wie in Nederlânsk histoarikus en sjoernalist.
Kurt Vonnegut
Biografy
Hy skreau benei tweintich romans, faak bestsellers, mar ek koarte ferhalen, essays en toanielstukken. Syn meast ferneamde boek is Slaughterhouse-Five oer it bombardemint op Dresden yn 1945, dêr't Vonnegut sels by wie doe't er kriichsfinzene wie.
Vonnegut wie troud mei Jill Krementz. Hy stoar april 2007 nei in fal fan in trep yn syn hûs yn New York, in tal wiken earder, oan breinskea.
Ahrensburchkultuer
De delsettings leinen destiids deun by de râne fan de iiskape, it lânskip wie toendra mei hjir en dêr yn groepkes steande sêfte bjirken en lysterbei. De wichtichste proai wienen de wylde rindieren en de jagers loeken troch in gebiet mei in oerflakte fan wol 100.000 km².
Omgong fan Frankryk 1937
De 31ste edysje fan de Omgong fan Frankryk waard hâlden fan 30 juny oant en mei 25 july 1937.
Mariënburch
thumb|right|400px|Mariënburch Mariënburch is in bûtenferbliuw fan Maria Louise fan Hessen-Kassel oan de súdeastkant fan Ljouwert. It waard tusken 1721 en 1731 hinne boud  Achter de hovingen ( Achter de Hoven ) en besloech sa'n 5 hektare en neamde it nei harsels Mariënburch.
Kabûl
Befolking
Neffens de lêste folkstelling fan 1979 hie de stêd 913.164 ynwenners. Tsjintwurdich wurdt it ynwennertal rûsd op sa'n 3.289.000 minsken.
Martinus Baaijens
Martinus Baaijens (Heusden (Noard-Brabân), 1 novimber 1916 - Hoevelaken, 5 augustus 2006) wie in ûnderwiisman.
Johnny Cash (betsjuttingsside)
"Johnny Cash" hat yn de Wikipedy ferskate betsjuttings:
Despicable Me 3
Plot
Underwilens betinkt Mel yn 'e finzenis hoe goed oft hy de oare trewantsjes it eins hiene by Gru en hoe goed oft hy harren behannele. Hy kriget spyt fan syn beslissing om in oare master te sykjen, en beslút werom te gean. De oare trewantsjes binne it dêr roerend mei iens. As se foar it ferstân krije dat de traaljes fan harren sellen eins sa fier útinoar sitte dat se der gewoan tuskentroch rinne kinne, bouwe de trewantsjes út alderhanne guod dat se yn 'e finzenis fine in grutte helikoptereftige fleanmasine, dêr't se mei útbrekke. As se in deimannich ûnderweis nei hûs binne, komme se Gru, Dru en Lucy tsjin, dy't Bratt efterfolgje nei Hollywood. De trewantsjes geane derefteroan.
Standerttype Sextant
Soart gebou
C. Douma wie de arsjitekt fan dit type stasjonsgebou. De oarspronklike namme wie nei de foarm zeskant, mar dit waard gewoanwei ta Sextant ferbastere. It gebou befette in loket, in tsjinstromte en in wachtromte yn de perioade dat it tsjinst die as stasjonsgebou. Yn totaal waarden der sechstjin sextanten foar de NS boud. In santjinde sexstant waard as busstasjon boud foar Westnederland op it Stasjonsplein yn Delft. De geboukes waarden fan 1968 oant 1979 op in tal plakken yn Nederlân boud, foar in part ta ferfanging fan besteande âlde stasjonsgebouwen en diels as stasjonsgebou by in nij iepene foarstêdsstasjon.
Jan Ankerman (politikus)
Libben en wurk
Ankerman hie him al yn 1905 ferkiesber steld foar de Twadde Keamer fan de Steaten-Generaal yn it distrikt Frjentsjer, mar waard dêr ferslein troch de S.D.A.P. 'er Piet Tak. Yn 1909 stelde er him wer ferkiesber, mar kaam 35 stimmen te koart om de twadde ronde te heljen yn it distrikt Skoatterlân. Mar yn de neiferkiezingen slagge it him yn it distrikt Harns de liberaal Antoine Plate te ferslaan. Yn 1913 fersloech er yn it distrikt Grins de S.D.A.P.'er. Yn 1917 wie der gjin tsjinkandidaat. Yn 1918 hie Ankerman gjin sit mear yn de Keamer.
Yn 1909 ferhuze Ankerman fan Wommels nei Den Haach, ek wenne er dêrnei ek yn Skeveningen en Rijswijk.
Ivar Ballangrud
Hy die trettjin kear mei oan it Wrâldkampioenskip allround, njoggen kear oan it Europeesk kampioenskip en trije kear oan de Olympyske Winterspullen (yn 1928, 1932 en 1936). Hy waard by dizze kampioenskippen fjouwer kear wrâldkampioen, fjouwer kear Europeesk kampioen en fjouwer kear Olympyske kampioen. Hy waard ek fiif kear Noarsk allround kampioen.
Hy wist trije titels te winnen op de Winterspullen fan 1936 yn Garmisch-Partenkirchen: opfallend genocht wûn er njonken de 5 kilometer en 10 kilometer ek de 500 meter. Syn earste gouden medalje wûn hy al acht jier earder op de 5 kilometer op de Winterspullen fan 1928. Fierders wûn Ballangrud brûns op de 1500 meter yn 1928 en in sulveren medalje op de 10 kilometer op de Winterspullen fan 1932. Hy soe in favoryt foar in titel ûnder de Spullen fan 1932 yn Lake Placid west ha as de wedstriden op de normale wize tsjin de klok hâlden wiene en net op de Amerikaanske wize mei alle dielnimmers tagelyk op de baan.
Zagreb
thumb|left|Lizzing Zagreb yn Kroaasje thumb|left|Katedraal fan Zagreb Zagreb (Dútsk: Agram) is de haadstêd fan Kroaasje en fan de provinsje Zagreb. De stêd leit yn it noarden fan it lân, ticht by de grins mei Sloveenje, en hie yn 2005 973.667 ynwenners.
Trijekleurige mûs
De trijekleurige mûs (Latynske namme: Sicista subtilis) is in sûchdier út it skift fan 'e kjifdieren (Rodentia), de famylje fan 'e jerboä's (Dipodidae) en it skaai fan 'e bjirkemûzen (Sicista), dat foarkomt yn súdeastlik Jeropa en Sintraal-Aazje. Dizze soarte is nau besibbe oan 'e bekendere (gewoane) bjirkemûs (Sicista betulina), dy't noardliker libbet.
Femke de Walle
De Walle waard radioferslachjouster en -presintatrise by Omrop Fryslân. Se presintearre it radioprogramma De Middei Fan Fryslân. Dêrnjonken is se ek muzikante (pianiste) en treedt se op mei har suske Elske DeWall. De Walle wennet op De Gordyk mei har man Allan en bern, de twilling Liv en Liam (2013) en Luuk (2017). Yn maart 2020 lei se har wurk by Omrop Fryslân en as muzikante abrupt del om't se skjin ynein wie en har batterij net mear opladen krige. Sels omskreau se it yn in fraachpetear mei de Ljouwerter Krante sa: "Ik rûn mei de bek op 'e grûn."
Amfiteater
thumb|right|300px|It amfiteater fan Pula, dit teater wurdt tsjintwurdich noch brûkt foar sjongerij en foarstellings.
Histoarysk amfiteater
thumb|right|250px|It Kolosseum fan Rome.
Om it amfiteater hinne
Om it amfiteater hinne stienen faak gebouwen dy’t mei it teater te krijen hienen. Sa stie der faak in hospitaal neist, mar ek in lykhûs en in kringebak. Yn Rome stienen om it Kolosseum hinne in stik as wat treningsarena’s foar de gladiators. Ien dêrfan, it Ludus Magnus, is foar in diel wer opgroeven.
Tydlike en nijmoadrige amfiteaters
thumb|left|250px|De Hollywood Bowl yn de Feriene Steaten.
Sjitsport op de Olympyske Simmerspullen 1900
250px|thumb|right|It plak fan it sportsjitten tidens de Spullen fan 1900
Louis Pasteur
Hûnsdûmens
Pasteur ûntwikkele in firus-faksin tsjin hûnsdûmens. Hy slagge deryn in hûn ymmún te meitsjen en hy behannelde hynders. Op 6 july 1885 brocht men Pasteur de njoggenjierrige Joseph Meister út de Elzas, dy't troch in dûme hûn biten wie. Pasteur begûn mei de troch him ûntwikkele ynintings, eat dat foar him persoanlik riskant wie, omdat hy gjin erkend genêshear wie. Nei wikenlange behanneling fan de jonge pasjint, dy't heechread oanrûn wie troch de koarts, genies de jonge en koe Pasteur mei rjocht sizze de hûnsdûmens oerwûn te hawwen.
Louis Pasteur ferstoar yn 1895. Pasteur stie bekend as from kristen en bidde alle dagen yntinsyf, wêrûnder de roazekrânse. Hy waard begroeven yn de katedraal fan Notre Dame fan Parys, mar syn lichem waard al rillegau oerbrocht nei in krypt van de katolike kapel yn it Pasteur Ynstitút yn Parys.
Pasteur en Generatio Spontanea
Yn 1668 toande Francesco Redi oan, dat allinnich libbene miggen ferantwurdlik wienen foar de miggen út kadavers. Hy folde in pear grutte potten mei fleis en dekte in pear dêrfan ôf. Allinnich yn de net-ôfdekte potten 'ûntstiene' maitsen. Dochs leaude men oant de ûntdekking fan Louis Pasteur (1822-1895) yn 1860 noch, dat baktearjen fansels ûntstiene. It ûndersyk fan Louis Pasteur toande oan, dat "net-libben" gjin libben generearje kin, mar allinnich libbene wêzens libben meitsje kinne. Hy die in eksperimint wêrby't hy eat ferwaarme en nei hjit meitsjen wie der gjin sprake mear fan de Generatio spontanea, ommers troch hjitmeitsjen wurde alle baktearjen deamakke.
Henri Polak
Biografy
Polak waard ferneamd as oprjochter (1894) en foarsitter (1894-1940) fan it Algemiene Nederlânske Diamantbewurkers Bûn en fierders troch syn krewearjen foar de oprjochting fan it NVV (yn 1905 in feit) dêr't er oant 1908 de earste foarsitter fan wie.
Edinburgh
Edinburgh, soms ferfryske ta Edinburch of Edinboarch (Ingelsk: Edinburgh, Skotsk: Embra, Embro of Edinburrie, Skotsk-Gaelysk: Dùn Èideann, poëtysk: Edina of Dunedin), is de haadstêd fan it Britske lânsdiel Skotlân. Dit plak leit yn 'e krite Lothian, oan 'e eastkust fan Skotlân en de súdkust fan 'e Firth fan Forth, en draacht yn it Skotsk de flaainamme Auld Reekie ("Ald Stjonkert"). Neffens in offisjele skatting út 2014 hie Edinburgh doe 465.000 ynwenners, wêrmei't it de op ien nei grutste stêd fan Skotlân is (nei Glasgow), en de op seis nei grutste stêd fan it Feriene Keninkryk. As stêdekloft hat Edinburgh mei alle foarstêden derby in befolking fan goed 1,3 miljoen minsken. Histoarysk stiet Edinburgh bekend as in sintrum fan ûnderwiis (yn 't bysûnder op it mêd fan 'e genêskunde), it rjocht, literatuer, wittenskippen en technology.
Edinburgh hjoed de dei
Toeristyske attraksjes yn 'e stêd binne it ferneamde Kastiel fan Edinburgh, it Paleis fan Holyrood, it Skotske Parlemintsgebou, de Katedraal fan Sint-Giles, de tsjerken Greyfriars Kirk, it Nasjonaal Museum fan Skotlân, de Skotske Nasjonale Gallery en Canongate Kirk, en de histoaryske Old Town en de achttjinde-iuwske New Town (dy't tegearre op 'e Wrâlderfgoedlist fan 'e UNESCO steane). Niget kin men ek hawwe oan 'e saneamde Greyfriars Bobby, in byldsje op it tsjerkhôf fan 'e Greyfriars Kirk fan it trouwe hûntsje dat nei de dea fan syn baas jierrenlang de wacht hold by dy syn grêf.
Herta Müller
Keppelings om utens
ഹെര്‍ത മുള്ളര്‍
De Krigele Tinnene Soldaat
Ynhâld
De oare deis wurdt de soldaat, as er yn it finsterbank stiet, by fersin nei bûten ta reage. Hysels is derfan oertsjûge dat it duveltsje dêrefter sit. Hy komt telâne op 'e dyk, dêr't er fûn wurdt troch twa jonges dy't him yn in papierren boatsje de goate del farre litte. It wetter fiert him mei ûnder in goateplanke, dêr't de wetterrôt, dy't dêr wennet, him tol betelje litte wol. De soldaat negearret him en wurdt mei it wetter de grêft yn spield. Dêr sinkt it boatsje, en de soldaat sakket ûnder wetter, mar wurdt opfretten fan in fisk. De fisk wurdt fongen en yn in koken tamakke; dêrby wurdt it soldaatsje fûn en nei de keamer ta brocht, deseldichste dêr't er earder út it finster fallen wie.
The Sisterhood of the Traveling Pants (film)
The Sisterhood of the Traveling Pants is in Amerikaansk romantysk komeedzjedrama út 2005 ûnder rezjy fan Ken Kwapis, mei yn 'e haadrollen America Ferrera, Amber Tamblyn, Alexis Bledel en Blake Lively. De titel betsjut "De Susterskip fan 'e Reizgjende Broek". De film is basearre op 'e roman mei deselde namme fan Ann Brashares út 2001. It ferhaal folget fjouwer teenagefreondinnen, dy't in mysterieuze twaddehâns spikerbroek keapje dy't harren allegear perfekt past, nettsjinsteande it feit dat se tige útinoar rinnende maten hawwe. As se foar de simmer útinoar geane om 'e fakânsje op ferskillende plakken troch te bringen, hâlde se kontakt troch inoar de broek ta te stjoeren, sadat se dy allegear in skoftke drage kinne. Meitiid reitsje se derfan oertsjûge dat de broek in magyske krêft hat om harren libbens yn geunstige sin te feroarjen. The Sisterhood of the Traveling Pants krige fan 'e filmkritisy oer it algemien positive resinsjes en wie in beskieden kommersjeel súkses yn 'e bioskopen. Yn 2008 kaam der in ferfolchfilm út: The Sisterhood of the Traveling Pants 2.
Plot
Nei't se yn Meksiko mei in buslading oare Amerikaanske fuotbalfammen op it fuotbalkamp arrivearret, rekket Bridget fuort de earste deis al fereale op 'e jonge coach Eric Richman, in studint dy't as frijwilliger oan it kamp ferbûn is. It feit dat relaasjes tusken coaches en fuotbalsters ferbean binne, makket Bridget nammenste mear wisberet om Eric foar har te winnen. Hja set útein mei in ferliedingskampanje dêr't se net inkeld har sportive kapasiteiten, mar ek har froulike foarmen en har lange blonde hier by ynset.
Das
Status
Ek al hawwe dassen hjoed de dei in beskerme status, dochs binne der noch withoefolle lju dy't miene dat se skealik foar de lânbou binne of dat se hûnsdûmens ferspriede. Wittenskiplik ûndersyk hat útwiisd dat dat mearkes binne, mar guon minsken wegerje planút har mispleatste opfettings te wizigjen en sadwaande wurde dasseboargen spitigernôch noch faak moedwillich fersteurd.
De Dageraad (skip út 1955)
'De Dageraad wie in skip fan TESO. Yn 1954 besleat TESO in nije fearboat te bouwen. It skip moast de Marsdiep ferfange en kaam yn 1955 yn tsjinst. De Marsdiep waard ferkocht oan in keaper út Rotterdam.
Greg (striptekener)
Greg, skûlnamme fan Michel Régnier (Elsene, 5 maaie 1931 - 29 oktober 1999) wie in Waalske striptekener, dy´t sawol stripferhalen tekene as skreaun hat foar oare tekeners.
Greg groeide op yn Herstal en makke foaral as skriuwer opgong. Om´t hy oan in protte riges tagelyk wurke, brûkte hy ek ferskate oare skûlnammen, (lykas Louis Albert).
Fogelsanghstate
Feankleaster Bosk
It park fan sawat 12 bunder stiet bekend as de Feankleaster bosk. It is oanlein troch Lucas Pieters Roodbaard tusken 1838 en 1844, yn de Ingelske lânskipsstyl. Yn it park binne ûnder oaren in trije-earmige brêge en ferskeidene fivers en wetterpartijen makke. Ek is der in iiskelder (±1871) oanlein yn in keunstmjittige hichte.
Indianapolis
Ekonomy
Op it mêd fan toerisme en besjensweardichheden hat Indianapolis û.m. it Steatsmuseum fan Indiana, it Indianapolis Museum of Art en it Eiteljorg Museum fan Amerikaansk-Yndiaanske en Westernkeunst. Fierders is der ek de yn 1988 oprjochte Indianapolis Zoo, mei 360 soarten bisten. De grutste publykslûker is lykwols de jierlikse Indianapolis 500-autorace (better bekend as de Indy 500). En ta einbeslút is de stêd de thúsbasis fan it Amerikaansk footballtiim de Indianapolis Colts (dy't foar it lêst de Super Bowl wûnen yn 2006), it basketbaltiim de Indiana Pacers en it fuotbaltiim de Indy Eleven.
Demografy
Neffens gegevens fan 'e folkstelling fan 2010 wie doe fan 'e befolking fan Indianapolis 11,1% âlder as 65 jier en 25,7% jonger as 18 jier. Fierders bestie 39,7% fan 'e húshâldings út ien persoan, wylst 11,8% fan 'e befolking ûnder de earmoedegrins libbe. Wat de etnyske opbou fan 'e befolking oangiet, dy wie yn 2010 sa: 48,0% blanken; 27,2% swarten; 10,0% Latino's; 2,1% Aziaten; 12,7% oaren of fan mingd etnysk komôf. Fanwegen grutskalige emigraasje ûnder de Joegoslavyske Oarloggen, yn 'e earste helte fan 'e njoggentiger jierren, wenje der tsjintwurdich yn Indianapolis mear as 10.000 minsken út it eardere Joegoslaavje.
Hendrik Christiaan van de Leur
Libben en wurk
Van de Leur krige op de ambachtsskoalle yn Utert syn oplieding ta timmerman en jûns learde er foar arsjitekt. Op 1 augustus 1922 kaam de 24-jierrige Van de Leur yn tsjinst by de Frânske muonts-arsjitekt Dom Bellot OSB, dy't in arsjitekteburo hie yn de Paulusabdij yn Oosterhout. Dom Bellot ûntwurp tsjerken en gebouwen, Van de Leur wurke se út yn bestektekeningen, regele de boufergunnings en de oare administrative saken. Hy waard al rillegau mear belutsen by it tafersjoch op de bou fan de ûntwerpen.
Omgong fan Frankryk 1907
De 5e edysje fan de Omgong fan Frankryk waard hâlden fan 18 july oant en mei 4 augustus 1907.
Hendrik Christiaan van de Leur
Libben en wurk
Yn dizze perioade boude er de neifolgjende tsjerken:
Ekslo
Ekslo is in karakteristyk iesdoarp op de Drintske sângrûnen, wyls útwreide mei inkele nijbouwiken, dat tsjintwurdich in soad toeristen lûkt. Inkele attraksjes binne Kabouterlân, in bernebistepark, en it Kultuerhistoarysk Museum Bebinghehoes. Dêrneist wurde troch de Feriening Doarpsbelangen Ekslo meardere aktiviteiten op tou setten. De twa belangrykste binne it Skieppeskeardersfeest mei in Nederlânsk kampioenskip ambachtlik skieppeskearen, en it Festival fan Alde Ambachten.
It doarp hat meardere foarsjennings, wêrûnder in iepenbiere basisskoalle, sportfjilden, in maneezje, in swimbad, in VVV-kantoar, in supermerk en ferskate winkels en hoarekagelegenheden. Yn de buert fan it doarp leit bungalowpark de Hunzebergen.
Murder of Crows (roman)
Ynhâld
Underwilens binne der twa heimsinnige nije soarten drugs op 'e merk kommen: 'ferwolving' en 'fielgoed'. Ferwolving ropt by de brûker grutte razernij en agresje op, wylst fielgoed in steat fan eufory feroarsaket, dy't troch neat trochbrutsen wurde kin, sels net troch libbensgefaar. Beide drugs wurde tsjin 'e Oaren ynset: troch hûnen of minsken dy't ferwolving nommen hawwe op 'e Oaren los te litten, en troch ies mei fielgoed te besmetten, sadat de Oaren dy't dat ite harsels net mear ferdigenje kinne. Meg Corbyn docht in foarsizzing dat der bloed en swarte fearren yn 'e snie lizze sille wylst it ôffal yn Lakeside ophelle wurdt. Dêrmei rêdt se de Krieën fan it binnenplak it libben, want de gewoane krieën dy't op 'e itensresten ôfkomme dy't njonken de ôffalcontainers lizze, reitsje sa fan 'e wrâld dat se net iens besykje om fuort te fleanen as der mei in auto op har ynriden wurdt.